San Andrés (saari)

San Andrés () on Kolumbialle kuuluva korallisaari, joka sijaitsee Karibianmeressä, Nicaraguan rannikon edustalla. Saari on vain 11 kilometriä pitkä, mutta se on erittäin suosittu matkailukohde Kolumbiassa. Matkailu on keskittynyt etenkin saaren pohjoispäähän San Andrésin kaupunkiin.

San Andrés muodostaa Providencian ja Santa Catalinan saarten kanssa departementin. Vuoden 2005 väestönlaskennan mukaan saarella asui yli 55 000 ihmistä.

Ainoat saarella tavatut, sen luontaiseen eläimistöön kuuluvat maalla elävät nisäkäslajit ovat lepakoihin kuuluvat jamaikanhedelmäleikko (Artibeus jamaicensis, nimistötoimikunnan ehdottama uusi suom. nimi on jamaikanhankko) ja sukashännäkkö (Molossus molossus).Koopman, K.F. 1959. The zoogeographical limits of the West Indies. Journal of Mammalogy 40(2):236–240.Cayos Miskitos–San Andrés and Providencia moist forests Myös koko San Andrésin saaristossa, joka käsittää San Andrésin, Providencian ja Santa Catalinan lisäksi joukon atollisaaria, ainoat luontaiset maalla elävät nisäkäslajit ovat lepakoita. Merinisäkkäitä, kuten valaita, tavataan lisäksi saaristossa ajoittain aivan rantojen tuntumassakin.Howard, Marion W., Pizarro, Valeria & Mow, June Marie 2004. Ethnic and biological diversity within the seaflower biosphere reserve. International Journal of Island Affairs, February 2004.

 Lähteet 


 Viitteet 

 Aiheesta muualla 

pienoiskuva|vasen|San Andrésin rannikkoa.

Luokka:Karibianmeren saaret
Luokka:Kolumbian saaret